Diari Oficial de la Generalitat Valenciana


Sumari del DOGV 7398, del 07-11-2014 (2014/10408)

RESOLUCIÓ de 5 de novembre de 2014, de la directora general del Secretariat del Consell i Relacions amb les Corts, per la qual es disposa la publicació del memoràndum d'enteniment entre el Ministeri de Cultura de Colòmbia, CulturArts Generalitat i la Federació de Societats Musicals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7398

Data del DOGV
:   07-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10398


Data del document
:   05-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 5 de novembre de 2014, de la directora general del Secretariat del Consell i Relacions amb les Corts, per la qual es disposa la publicació del memoràndum d'enteniment entre el Ministeri de Cultura de Colòmbia, CulturArts Generalitat i la Federació de Societats Musicals de la Comunitat Valenciana. [2014/10970]  
El Ministeri de Cultura de Colòmbia, CulturArts Generalitat i la Federació de Societats Musicals de la Comunitat Valenciana han subscrit, prèvia tramitació reglamentària, el dia 8 de setembre de 2014, un memoràndum d'enteniment per a la realització d'activitats en qualsevol àrea en què els intervinents tinguen competències dirigides a fins de caràcter cultural i, especialment, musical.  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentat memoràndum, que ha quedat inscrit en el Registre de Convenis de la Generalitat amb el número 1086/2014 i que figura com a annex d'esta resolució.  
  
València, 5 de novembre de 2014.- La directora general del Secretariat del Consell i Relacions amb les Corts: Marta Martí Arador.  
  
  
Memoràndum d'enteniment entre el Ministeri de Cultura de Colòmbia, CulturArts Generalitat de la Comunitat Valenciana, Espanya, i la Federació de Societats Musicals de la Comunitat Valenciana, Espanya (FSMCV)  
  
Espanya, 8 de setembre de 2014  
  
Reunits  
D'una part María Claudia López Sorzano, major d'edat, amb domicili a la ciutat de Bogotà DC, identificada amb cèdula de ciutadania número 49.709.801, expedida a Usaquén, en la seua condició de viceministra de Cultura, encarregada de les funcions del despatx de la ministra, la qual, a efectes del present conveni es denomina el Ministeri.  
  
D'una altra part, CulturArts Generalitat, amb CIF U-3587546-W i amb domicili a la plaça de l'Ajuntament, 17, de València, CP 46074 i en nom seu i representació M.ª José Catalá Verdet, que actua en qualitat de presidenta de CulturArts Generalitat.  
I d'una altra, Josep Francesc Almería Serrano, amb DNI 98491985F, en representació de la Federació de Societats Musicals de la Comunitat Valenciana, en qualitat de president, domiciliada a València, carrer Sorní, número 22, CP 46052, d'ara en avant FSMCV.  
Els intervinents es reconeixen la capacitat legal suficient per a atorgar el present document, i  
  
Manifesten  
I. Que La Llei 397 de 1997, en l'article 66, crea el Ministeri de Cultura de Colòmbia com a organisme rector de la cultura, encarregat de formular, coordinar, executar i vigilar la política de l'Estat en la matèria, en concordança amb els plans i programes de desenrotllament, segons els principis de participació previstos en esta llei.  
II. Que CulturArts, en virtut del que establix la seua llei de creació, té com a objectiu la planificació, execució i coordinació de la política cultural de la Generalitat en el camp de la música i en l'àmbit de les seues competències.  
III. Que la FSMCV és una entitat que té per objecte la unió entre les associacions que la integren, les societats musicals de la Comunitat Valenciana, per a promoure, difondre i dignificar l'afició, ensenyança i pràctica de la música, potenciar l'associacionisme i proporcionar a la societat civil un mitjà de desenrotllament i articulació cultural, com així es descriu en la seua declaració institucional.  
IV. Que coincidint els intervinents en els objectius mencionats de promoció, conservació i difusió de la cultura.  
  
  
ACORDEN  
  
Primer  
El Ministeri, CulturArts i la FSMCV acorden col·laborar en la realització d'activitats que podran comprendre qualsevol àrea en què els intervinents tinguen competències, i sempre que es dirigisquen als esmentats fins comuns de caràcter cultural, i especialment musical, i que es concreta en les següents:  
- Formació i actualització de jóvens músics  
- Actualització de mestres  
- Formació i actualització de gestors i líders d'escoles de música  
  
- Cursos monogràfics, conferències i presentacions  
- Investigació i documentació musical  
- Coedicions discogràfiques o de llibres  
  
Segon  
Si la naturalesa de les activitats la programació de les quals s'haja de realitzar conjuntament ho requerix, els intervinents formalitzaran un memoràndum d'enteniment específic per a regular-les en què es determinaran els seus compromisos i obligacions. El dit memoràndum d'enteniment específic inclourà el pressupost amb càrrec al qual es finançarà l'activitat.  
  
Tercer  
S'aplicarà des del dia de la data de la firma fins al 31 de desembre de 2016. Quan finalitze, les parts podran subscriure una pròrroga d'este si així ho estimen convenient.  
  
Quart  
Qualsevol dels intervinents podrà sol·licitar la finalització de l'aplicació del present memoràndum.  
  
Quint  
Qualsevol diferència derivada en l'aplicació del present instrument serà solucionada pels intervinents, de comú acord. Si persistixen, haurà de sotmetre's a la competència de dos mediadors per cada un dels intervinents nominats dins dels àmbits de competència d'este memoràndum.  
  
Este document no és jurídicament vinculant i no està sotmés al dret Internacional.  
  
Pel Ministeri de Cultura  
Colòmbia  
María Claudia López Sorzano  
  
Per CulturArts Generalitat de la Comunitat Valenciana  
Espanya  
M.ª José Catalá Verdet  
  
Per la Federació de Societats Musicals de la Comunitat Valenciana  
Espanya  
Josep Francesc Almería Serrano